EkBass/fiwiki-20250220-pages-articles huggingface dataset:
Dogs of War

__NOTOC__ Dogs of War on Saxonin kahdestoista studioalbumi, joka julkaistiin vuonna 1995. Albumilla Saxon teki paluun raskaampaan heavy metal -soundiin, josta se alkuaikoinaan tunnettiin. Levy oli menestys Saksassa. Albumi on yhtyeen viimeinen kitaristi Graham Oliverin kanssa, joka jätti yhtyeen nauhoitusten päätyttyä. Oliverin viimeinen keikka Saxonin kanssa tapahtui 31. joulukuuta 1994. == Kappaleet == Kaikki kappaleet säveltänyt Saxon sekä sanoittaneet Biff Byford ja Nigel Glockler. # # # # # # # # # # == Kokoonpano == === Yhtye === * Biff Byford – laulu, tuottaja * Graham Oliver – kitara * Paul Quinn – kitara * Nibbs Carter – basso * Nigel Glockler – rummut === Tuotanto === * Rainer Hänsel – tuottaja * Kalle Trapp – äänittäjä * John McLane – äänittäjä * Paul Gregory – kansikuva == Arvostelut == * AllMusic: AllMusic review == Lähteet == == Aiheesta muualla == * Dogs of War discogs.com -sivustolla * Luokka:Vuoden 1995 albumit Luokka:Saxonin albumit
Serenaadiluutnantti

Serenaadiluutnantti on Ossi Elstelän ohjaama suomalainen elokuva vuodelta 1949. Elokuvaan on sisällytetty historiallista ajankuvaa, sillä aikana, jolloin lääketieteen tutkimusmenetelmät etenivät vauhdilla, "Pikku-Pirkko" kutsuu itseään koeputkilapseksi. Ajankohtaista aihetta on käytetty myös juonikuviossa, jossa päähenkilöt tekevät Kalle Viherpuun esittämälle ylikersantille kepposen soittamalla hänelle komentajan nimissä ja määräämällä hänet erikoistehtäviin peitenimellä lentävä lautanen. Tätä sanaa oli käytetty ensi kertaa muutama vuosi aiemmin. Ensi-ilta oli 20. toukokuuta 1949 Helsingissä Rexissä ja Tuulensuussa. ==Arviot== Eräs aikalaisarvioija ei näe elokuvaa huomionarvoisena vaan "kevätfarssi oikeastaan ansaitsisi hiljaisen vaikenemisen", toisen mielestä se on nokkela kokonaisuus, ja kun yleisö nauraa, kolmannen mielestä se on ansainnut tulla tehdyksi.Taustatietoja musiikista ja tuotannosta Elonet.fi, viitattu 12.2.2013 Televisioesityksen yhteydessä elokuvalle annetaan arvio "ankea sotilasfarssi".MH: Serenaadiluutnantti, Päivän elokuvia, Tv-maailma, 5/2013 sivu 29 ==Juoni== Henry Theelin ja Ossi Elstelän esittämät miehet matkustavat linja-autossa, joka pysähtyy hetkeksi ruokalan eteen tauolle. Kaverukset huomaavat taskusta löytyvän vain pari silloista markkaa ja toteavat, että rahaa saataisiin vasta muutaman päivän kuluttua. Samaan aikaan paikalle saapuu toinen linja-auto, joka tuo palvelukseen astuneita alokkaita. Edellisen linja-auton lähdettyä siitä myöhästyneet kaverukset nousevat epähuomiossa armeijan autoon, ja matka kasarmille alkaa. Sattumalta kaksi alokasta on myös myöhästynyt autosta ja erehdystä ei huomata pääluvun pysyessä samana. Kasarmilla päähenkilöt päättävät ottaa tilanteesta täyden hyödyn ja viettää pari päivää armeijan leivissä, saavathan he ilmaisen majoituksen ja aterian. Tyypillisten armeijakommelluksien ja kliseiden välillä kuullaan Henry Theelin lauluesityksiä. Varuskunnan sotilaskodissa on illalla järjestettyä ohjelmaa, jossa alokkaita viihdyttävät monenlaiset esiintyjät. Pikkutyttö, jonka piti esittää, laulu kieltäytyy viime hetkellä ja pakenee paikalta, jolloin Theel esittää tunnetun "Pikku-Pirkko" -numeronsa. Illan juontaja on Markus-setä. Elokuvassa on myös ajan elokuville tyypillinen romanttinen juonikuvio, jossa selvitellään majurin tyttären Irenen ja hänen kilpakosijoidensa suhteita. Irene kuulee siivoustöihin komennetun alokas Oinaan laulavan erään luutnantin asunnossa ja luulee sen olevan luutnantti itse. Siksi Irene vaatii luutnanttia toistuvasti laulamaan tämän kieltelyistä huolimatta. Irene suuttuu, koska luulee luutnantin tekevän hänestä pilkkaa mörisemällä kauhealla lauluäänellään. Tämäkin sekaannus selvitetään lopuksi, kuten sekin, että Kalle Oinas on todellisuudessa reservin luutnantti. Irene toteaa tähän, että hän on tästä lähtien serenaadiluutnantti. Myös Ossi Elstelän esittämällä Paavolla on lemmenkipinöitä Lilja Muhosen kanssa. == Näyttelijät == ==Lähteet== ==Aiheesta muualla== * Luokka:Sotilasfarssit Luokka:Suomalaiset mustavalkoelokuvat Luokka:Vuoden 1949 suomalaiset elokuvat Luokka:Ossi Elstelän ohjaamat elokuvat
Best of Saxon

Best of Saxon on Saxon nimisen heavy metal -yhtyeen kokoelmalevy, joka julkaistiin 1991. ==Kappaleet== # # # # # # # # # # # # # # # ==Tuotanto== *Tuottaja: Saxon *Suunnittelu: Sandy Kormalis ==Lähteet== == Aiheesta muualla == * * Luokka:Vuoden 1991 kokoelma-albumit Luokka:Saxonin albumit
Marder I

Marder I () (SdKfz 135) oli saksalainen panssarintorjuntavaunu, jota käytettiin toisessa maailmansodassa. Jo operaatio Barbarossan alkaessa Saksan asevoimat tarvitsi uutta panssarintorjuntavaunua. Tarve suureni uusien neuvostoliittolaisten T-34- ja KV-1-panssarivaunujen ilmestyessä suurissa määrin taistelukentälle. Marder I -vaunun alusta otettiin ranskalaisesta kevyesti panssaroidusta Tracteur Blinde 37L -telaketjutraktorista, jota saksalaiset olivat saaneet suuria määriä sotasaaliiksi. Sen päälle rakennettiin kiinteä torni, johon asennettiin PaK 40 -panssarintorjuntakanuuna. Vaunut otettiin käyttöön vuonna 1942. Koska PaK 40:tä ei ollut saatavilla riittävästi, korvikkeena käytettiin neuvostoliittolaisia 76,2 millimetrin F-22 m/1936 -sotasaalistykkejä. Nämä vaihdettiin PaK 40:iksi niiden tullessa saataville. Pienempi määrä vaunuja rakennettiin Hotchkiss H-39- ja FCM 36 -vaunujen alustalle. Marder I -vaunuja rakennettiin 130 kappaletta. == Lähteet == Luokka:Saksan toisen maailmansodan panssarivaunut Luokka:Saksalaiset panssarintorjuntavaunut
Klavdija Bojarskih

Klavdija Sergejevna Bojarskih (, 11. marraskuuta 1939 Verhnjaja-Pišma, Sverdlovskin alue, Neuvostoliitto – 12. joulukuuta 2009 Jekaterinburg, Venäjä) oli neuvostoliittolainen maastohiihtäjä ja olympiavoittaja. Innsbruckin 1964 olympialaisissa Klavdija Bojarskih voitti kultaa kaikilla naisten hiihtomatkoilla. Ensin hän oli 10 kilometrillä 2,3 sekuntia maannaistaan Jevdokija Mekšiloa nopeampi. Marija Gusakova varmisti Neuvostoliitolle kolmoisvoiton. Neljä päivää myöhemmin Bojarskih voitti 5 kilometrin kilpailun 2,4 sekuntia Suomen Mirja Lehtosta nopeampana. Viestissä, jossa Bojarskih hiihti ankkuriosuuden, Neuvostoliitto oli ylivoimainen. Oslon MM-kilpailuissa 1966 Bojarskih voitti kultaa 10 kilometrillä ja 3 × 5 kilometrin viestissä, jossa hän hiihti ensimmäisen osuuden. Hopeaa hän sai 5 kilometrillä, jolla hän hävisi maannaiselleen Alevtina Koltšinalle 6,3 sekuntia. Rita Atškina varmisti Neuvostoliitolle kolmoisvoiton. Bojarskih osallistui vielä Grenoblen olympialaisten esikisoihin talvella 1967 ja jakoi 5 kilometrin kilpailun voiton Bulgarian Krăstana Stoevan kanssa. == Saavutuksia == * Olympiakultaa 5 ja 10 kilometrillä sekä 3 × 5 kilometrin viestissä Innsbruckissa 1964 * MM- kultaa 10 kilometrillä ja 3 × 5 kilometrin viestissä Oslossa 1966 * MM-hopeaa 5 kilometrillä Oslossa 1966 == Lähteet == Luokka:Neuvostoliittolaiset maastohiihtäjät Luokka:Neuvostoliittolaiset olympiavoittajat Luokka:Vuonna 1939 syntyneet Luokka:Vuonna 2009 kuolleet
Marek Hłasko

Marek Hłasko (1934 Varsova, Puola – 1969 Wiesbaden, Saksan liittotasavalta) oli puolalainen kirjailija. == Elämä == Hłaskon elämästä on kerrottu paljon tarinoita, ja suurta osaa niistä kertoi hän itse. Hän syntyi Varsovassa Maciej Hłaskon ja Maria Łucjan, o.s. Rosiakin pojaksi. Kasteensa hän sai varsin myöhään, vasta 26. joulukuuta 1935. Vanhemmat erosivat pojan ollessa kolmevuotias, ja Maciej meni seuraavana vuonna uusiin naimisiin, mutta kuoli 13. syyskuuta 1939. Hłaskon lapsuutta varjosti toinen maailmansota. Hän oli äitinsä Marian kanssa Varsovassa kansannousun aikaan ja muutti sen jälkeen Częstochowaan. Äiti ja poika siirtyivät sieltä Chorzówin ja Białystokin kautta vuonna 1946 Wrocławiin. Kouluvuosien jälkeen Hłasko sai 16-vuotiaana ajokortin ja aloitti työt pakettiautonkuljettajana. Kuten hänen oppilaitoksensa, myös hänen työpaikkansa vaihtelivat useasti. Jo vuonna 1951 Hłaskolta ilmestyi novellikokoelma Baza Sokołowska. Hän loikkasi 1957 länteen ja sai turvapaikan Saksan liittotasavallasta. Hän asui Pariisissa, Saksassa, Italiassa ja Israelissa ennen asettumistaan vakituisesti Saksaan vuonna 1960. Hänen vaimonsa oli saksalainen näyttelijä Sonja Ziemann. Hłaskoa vastaan nostettiin lehdistökampanja, hän joutui toistuvasti vangituksi ja yritti itsemurhaa. Mielenterveys- ja muut ongelmat ollivat syynä 1965 tapahtuneeseen avioeroon ja 1966 muuttoon Los Angelesiin. Marek Hłasko kuoli oletettavasti oman käden kautta Wiesbadenissa vuonna 1969. Mauno Hyvönen on ohjannut Hłaskon kirjan pohjalta televisioelokuvan Viikon kahdeksas päivä.Viikon kahdeksas päivä, film.osobnosti.cz, viitattu 2.5.2021 == Kirjallinen työ == Vaikka Marek Hłasko oli kuollessaan vain 35-vuotias, hän ehti luoda laajan ja monipuolisen kirjallisen tuotannon. Osa teoksista julkaistiin vasta kirjailijan kuoleman jälkeen. Hłasko kirjoitti arvostettuja romaaneja ja novelleja, mutta myös useita elokuvakäsikirjoituksia. Kirjankustantamo Tammi on julkaissut Keltaisessa kirjastossa Marek Hłaskon romaanit Viikon kahdeksas päivä (1959) ja Suoraan paratiisiin (1960). Teoksen Vihasi ruoska hän kirjoitti saksaksi. ==Suomennetut teokset== * Viikon kahdeksas päivä: silmukka (Osmy dzien tygodnia), suom. Aarno Peromies, Helsinki: Tammi 1959. Sarja: Keltainen kirjasto, 22 ** Silmukka ** Viikon kahdeksas päivä: silmukka * Suoraan paratiisiin (Następny do raju), suom. Irmeli Niemi, Helsinki: Tammi 1960. Sarja: Keltainen kirjasto, 30 * Vihasi ruoska (Peitsche deines Zorns), saksan kielestä suomentanut Heikki Karvonen, Helsinki: Tammi 1964 ==Lähteet== Luokka:Puolalaiset kirjailijat Luokka:Itsemurhan tehneet Luokka:Vuonna 1934 syntyneet Luokka:Vuonna 1969 kuolleet
Elämää Ballykissangelissa

Elämää Ballykissangelissa (Ballykissangel, Suomessa myös nimellä Ballykissangelin pappi) on Irlantiin sijoittuva BBC Northern Irelandin tuottama televisiosarja. Sarja kertoo nuoresta englantilaispapista, joka muuttaa irlantilaiseen Ballykissangelin kylään. Sarjaa tuotettiin kuusi tuotantokautta ja 57 jaksoa vuosina 1996–2001. Sarjaa kuvattiin Avocan kaupungissa Wicklown kreivikunnassa. Sarjan näyttelijät vaihtuivat lähes kokonaisuudessaan neljännen tuotantokauden alussa. Myös kuudennen tuotantokauden alussa roolijako muuttui huomattavasti. ==Ballykissangel== Sarjan tapahtumat sijoittuvat kuvitteelliseen Ballykissangelin kylään. Kaupungin nimi on johdettu Killorglinin kaupungissa sijaitsevasta Ballykissannesta, jossa sarjan luoja Kieran Prendiville lomaili nuorena. Sarjassa esitetty kylän iirinkielinen nimi on Baile Coisc Angil, joka tarkoittaa Langenneen enkelin kaupunkia. Iirinkielinen kirjoitusasu esiintyy sarjassa postitoimiston kyltissä. ==Näyttelijät== ==Jaksot== ===Kausi 1 (1996)=== #Trying to Connect You #The Things We Do for Love #Live in My Heart and Pay No Rent #Fallen Angel #The Power and the Gory #Missing You Already ===Kausi 2 (1997)=== #For One Night Only #River Dance #In the Can #The Facts of Life #Someone to Watch over Me #Only Skin Deep #Money, Money, Money #Chinese Whispers ===Kausi 3 (1998)=== #As Happy as a Turkey on Boxing Day #When a Child is Born #Changing Times! #Stardust in Your Eyes #The Fortune in Men's Eyes #I Know When I'm Not Wanted #Personal Call #Lost Sheep #The Waiting Game #Pack Up Your Troubles #The Reckoning #Amongst Friends ===Kausi 4 (1999)=== #All Bar One #He Healeth The Sick #Bread and Water #Par for the Course #The Odd Couple #Turf #It's a Family Affair #Rock Bottom #As Stars Look Down #Births, Deaths and Marriages #It's a Man's Life #The Final Frontier ===Kausi 5 (2000)=== #Two Flew Over the Cuckoo's Nest #Hello and Farewell #Catch of the Day #Moving Out #Eureka #Behind Bars #Brendan's Crossing #A Few Dollars More #The Outsiders #With a Song in My Heart #Love's Labours #The Wedding ===Kausi 6 (2001)=== #God.com #Drink #The Cat and Daddy G #Spirit Proof #Paul Dooley Sleeps With The Fishes #In A Jam #One Reborn Every Minute #Smoke Signals == Aiheesta muualla == * BBC.co.uk: Ballykissangel * World Productions: Ballykissangel * British Film Institute: Ballykissangel * Fan History: Ballykissangel Luokka:Draamasarjat Luokka:Irlantilaiset televisiosarjat
Gramofoni

Gramofoni on äänentallennuksen historian alkuvaiheessa käytetty mekaanisesti ilman sähköistä vahvistusta toimiva levysoitin. Gramofonin patentoi vuonna 1887 Emil Berliner, ja se muistuttaa toimintaperiaatteeltaan Thomas Alva Edisonin 1877 kehittämää fonografia. Laitteiden suurin ero on se, että fonografi käyttää tallennusvälineenä vahasylinteriä, joille saattoi tehdä kotiäänityksiä, ja gramofoni puolestaan valmiita tehdasprässättyjä levykiekkoja eli ns. savikiekkoja. Gramofoni syrjäytti fonografin melko pian. Ensimmäiset markkinoille tulleet gramofonit vuonna 1889 olivat hyvin yksinkertaisia, niitä myytiin rakennussarjoina ja markkinoitiin lasten leluina. Varhaisissa laitteissa käyttäjä joutui jatkuvasti kammesta pyörittämään levylautasta. Ensimmäiset levyt olivat kooltaan 5- ja 7-tuumaisia ja ääniraita oli vain toisella puolella. Myöhemmin levykooksi vakioitui 10 tuumaa eli 25,4 senttiä, jotka pyörivät 78 kierrosta minuutissa. Sähkökäyttöiset, putkivahvistimilla varustetut gramofonit tulivat markkinoille 1920-luvun alkupuolella. Levyt tehtiin puristamalla hienoksi jauhetusta, mustaksi värjätystä kivestä (useimmiten saviliusketta tai kalkkikiveä), jossa sideaineena oli sellakka.Chaline, s. 63–65 Gramofonin levylautasta pyörittää kammella viritettävä jousikoneisto, ja äänen vahvistaa äänirasia, jonka neula on terästä. Äänirasiassa syntyvä ääni vahvistetaan siihen liitetyllä torvella, joka on yleensä puuta tai peltiä. Laukku-mallisissa gramofoneissa (laukkugramofoneissa) on sisään rakennettu torvi. Laukkugramofoni-nimitys johtuu siitä, että gramofoni on rakennettu laukun/salkun sisälle, joten sitä voidaan kuljettaa helpommin. Yksi entisajan suosituimmista gramofonivalmistajista on His Master's Voice. Gramofoneja on säilynyt paljon yksityisomistuksessa ja museoissa. Varaosia niihin ei enää ole saanut 1960-luvun jälkeen, vaan kaikki tarvittavat joudutaan valmistamaan erikseen. Gramofonin neula pitää vaihtaa usein, mieluiten joka levyn jälkeen. ==Lähteet== *Facta 2001 s. 671 * ===Viitteet=== Luokka:Äänentoistotekniikka Luokka:1800-luvun keksinnöt Luokka:Tallennusvälineet
Unleash the Beast

__NOTOC__ Unleash the Beast on Saxonin kolmastoista studioalbumi, joka julkaistiin 14. lokakuuta 1997. Se on ensimmäinen kitaristi Doug Scarratin kanssa. Albumilla vallitsee erittäin synkkä ja vakava tunnelma, ja albumi onkin yhtyeen raskaimpia. Nimikkokappale on aikojen kuluessa noussut yhtyeen suosituimpien kappaleiden joukkoon. Kappale ”Absent Friends” on akustinen balladi ja omistettu edellisenä vuonna kuolleelle kiertuemanagerille. == Kappaleet == # # # # # # # # # # # == Kokoonpano == * Biff Byford – laulu, miksaaja * Doug Scarrat – kitara * Paul Quinn – kitara * Nibbs Carter – basso * Nigel Glockler – rummut \+ * Kalle Trapp – tuottaja, miksaaja == Arvostelut == * AllMusic: AllMusic review == Lähteet == == Aiheesta muualla == * * Luokka:Vuoden 1997 albumit Luokka:Saxonin albumit
STS-120

STS-120 on 120. Nasan avaruussukkulalento. Se lennettiin Discovery-sukkulalla, ja oli sukkulan 34. lento. Sukkula laukaistiin Kennedyn avaruuskeskuksesta 23. lokakuuta 2007 kello 16.38 (CET). STS-120 -tehtävän aikana sukkulan miehistö asensi Kansainväliselle avaruusasemalle Nasan omistaman italialaisvalmisteisen yhdysmoduli Harmonyn, sekä valmisteli tulevia lentoja. Lennolla vaihdettiin yksi ISS Retkikunta 16:n jäsen. Ensimmäistä kertaa sekä sukkulaa että avaruusasemaa johtaa nainen - Pamela Melroy toimii sukkulan komentajana ja Peggy Whitson kansainvälisen avaruusaseman komentajana. Italialainen ESA:n astronautti Paolo Nespoli suoritti tieteellisiä kokeita ESA:lle ja Italian avaruusjärjestölle. Tähtien sota -elokuvasarjan 30-vuotisjuhlan kunniaksi astronautit ottivat mukaansa valosapelin, jota Mark Hamill käytti elokuvassa Tähtien sota: Episodi VI – Jedin paluu, ja lennon jälkeen se asetettiin näytteille Space Center Houstoniin, Lyndon B. Johnson Space Centerin yleisökeskukseen. Discovery laskeutui Kennydyn avaruuskeskukseen 7. marraskuuta 2007 kello 20.01 Suomen aikaa. ==Miehistö== * Pamela Melroy (3. lento) - Komentaja * George D. Zamka (1) - Pilotti * Scott E. Parazynski (5) - Tehtäväspesialisti * Stephanie Wilson (2) - Tehtäväspesialisti * Douglas H. Wheelock (1) - Tehtäväspesialisti * Paolo Nespoli (1) - Tehtäväspesialisti (Italia, ESA) Asemalle lähtevä ISS Retkikunta 16:n jäsen: * Daniel M. Tani (2) - Lentoinsinööri Asemalta lähtevä ISS Retkikunta 16:n jäsen: * Clayton Anderson (1) - ISS:n lentoinsinööri Luokka:Avaruussukkulalennot Luokka:Vuoden 2007 avaruustoiminta
Yökunta

Yökunta (vanhoissa kirkonkirjoissa ruotsiksi nattbohl) oli kirkollinen veronkantoyksikkö, joka sai nimensä ja alkunsa siitä, että keskiajalla papisto kiersi ympäri pitäjän keräämässä kirkonkymmenykset ja papiston verot noudattaen joka kerta samaa reittiä. Tällaisilla kierroksilla tarvittiin myös majoitusta ja kestitystä, ja koska se olisi ollut joka kerta yhdelle talolle kohdistettuna suuri rasite, useampi tila ja kylä muodosti yhdessä yökunnan, joka huolehti yhdessä asiasta. 1600-luvulla yökunta sai uusia tehtäviä, kun niistä tehtiin hengellisestä huollosta vastaavia yksiköitä. Kussakin yökunnassa pyrittiin valvomaan kristillisen opin harrastusta ja elämän nuhteettomuutta. ==Lähteet== *Sauvon historia I, sivu 266:1.3. Seurakunnallisen hallinnon aluejako, kirjoittanut Kari Alifrosti Luokka:Suomen verotuksen historia Luokka:Suomen asutus- ja yhteiskuntahistoria
Metalhead (albumi)

__NOTOC__ Metalhead on Saxonin neljästoista studioalbumi, joka julkaistiin 9. marraskuuta 1999. Albumilla kuullaan entistä ja raskaampaa ja synkempää heavy metalia. Kappaleessa Conquistador kuullaan jopa power metal -vaikutteita. Rumpali Nigel Glockler jätti yhtyeen Unleash The Beast -kiertueen jälkeen ja tilalle otettiin pikaisesti saksalainen Fritz Randow. == Kappaleet == # # # # # # # # # # == Kokoonpano == * Biff Byford – laulu, tuottaja * Paul Quinn – kitara * Doug Scarrat – kitara * Nibbs Carter – basso * Fritz Randow – rummut * Charlie Bauerfeind – tuottaja, äänittäjä, miksaaja == Arvostelut == * AllMusic: AllMusic review == Lähteet == == Aiheesta muualla == * * Luokka:Vuoden 1999 albumit Luokka:Saxonin albumit
Killing Ground

__NOTOC__ Killing Ground on Saxonin viidestoista studioalbumi, joka julkaistiin 25. syyskuuta 2001. Levy jäi yhtyeen viimeiseksi Fritz Randowin kanssa ja on yleisilmeeltään kahta edeltäjäänsä pirteämpi ja rokkaavampi. Levy ei menestynyt aikoinaan kovin hyvin. Albumista julkaistiin myös bonuslevyllä varustettu versio. Bonuslevyllä on 8 Saxonin klassista kappaletta, jotka äänitettiin uudestaan. Nämä kappaleet ovat Heavy Metal Thunder kokoelmalevyllä. == Kappaleet == # # # # # # # # # # # === Digipakin bonuslevy === # # # # # # # # == Kokoonpano == === Yhtye === * Biff Byford – laulu * Paul Quinn – kitara * Doug Scarrat – kitara * Nibbs Carter – basso * Fritz Randow – rummut === Tuotanto === * Rainer Hänsel – vastaava tuottaja, miksaaja * Nikolo Kotzev – äänittäjä * Charlie Bauerfeind – äänittäjä * Herman Frank – miksaaja * Paul Gregory – kansikuva (Studio 54) == Arvostelut == * AllMusic: AllMusic review == Lähteet == == Aiheesta muualla == * * Luokka:Vuoden 2001 albumit Luokka:Saxonin albumit
Boysetsfire

Boysetsfire on post-hardcore-yhtye Newarkista, Delawaresta, Yhdysvalloista. Yhtye on perustettiin 1994. Suurin osa yhtyeen kappaleiden sanoituksista ovat poliittisia. Yhtyeen jäseniä ovat kitaristit Chad Istvan ja Josh Latshaw, basisti Robert Ehrenbrand, rumpali Matt Krupanski ja solisti Nathan Gray. Yhtye pääsi alkuvaiheillaan klubikeikoille Newarkissa ja ensimmäinen demo tuli vähän sen jälkeen vuosien 1994 ja 1995 vaihteessa. Vuonna 1996 yhtye julkaisi ensimmäisen EP:nsä This Crying, This Screaming, My Voice Is Being Born. 12\. helmikuuta 2007 johtava solisti Nathan Gray ilmoitti, että hän oli perustamassa uutta yhtyettä nimeltä thecastingout. Yhtye sisältäisi pari muuta jäsentä Boysetsfirestä. Gray sanoi myös, että thecastingoutista ei tulisi toista poliittista yhtyettä. Boysetsfire lopetti vuonna 2007, mutta teki comebackin vuonna 2010. == Diskografia == === Albumit === * 1997 - The Day the Sun Went Out * 2000 - After the Eulogy * 2003 - Tomorrow Come Today * 2006 - The Misery Index: Notes from the Plague Years * 2013 - While a Nation Sleeps... * 2015 - Boysetsfire === EP:t === * 1994 - Boysetsfire * 1995 - Premonition, Change, Revolt * 1996 - Consider * 1996 - This Crying, This Screaming, My Voice Is Being Born * 1998 - In Chrysalis * 1999 - Snapcase vs. Boysetsfire (split) * 2000 - Crush 'Em All Vol. 1 (Boysetsfire/Shai Hulud split) * 2000 - Coalesce / Boysetsfire (split) * 2001 - Suckerpunch Training * 2013 - Bled Dry * 2013 - The Casting Out * 2014 - Split 7" (Boysetsfire/Funeral For A Friend) * 2015 - Split 10" (Boysetsfire/KMPFSPRT) === Livealbumit === * 2002 - Live for Today (EP) * 2009 - Farewell Show (DVD) === Musiikkivideot === * 2003 - Last Year's Nest * 2005 - Dear George * 2006 - Requiem * 2013 - Bled Dry * 2013 - Closure * 2013 - Never Said * 2015 - One Match ==Aiheesta muualla== *Boysetfiren kotisivut luokka:Yhdysvaltalaiset post-hardcore-yhtyeet
Saimaan Laivamatkat

Saimaan Laivamatkat Oy oli Itä-Suomalaisten kuntien omistama Saimaalla sisävesiliikennettä harjoittanut yhtiö. Yhtiön höyrylaivat liikennöivät päivittäin kaikkiin Saimaan kaupunkeihin. Yhtiön toiminta päättyi vuonna 1981 konkurssiin. Yhtiön edeltäjä oli Saimaan Höyrylaiva Oy, jolta Saimaan Laivamatkat osti alukset vuonna 1966. Uusi Saimaan Laivamatkat Oy on toukokuussa 2007 kaupparekisteriin merkitty yhtiö.http://www.ytj.fi/yritystiedot.aspx?yavain=2061383&tarkiste;=B26C438B3D1FFA90D6155551EDBA8039326FAB85&path;=1547;1631;1678 Yhtiön pääkonttori on Savonlinnassa. Yhtiö harjoittaa Saimaalla sisävesiliikennettä yhdellä entisellä höyryaluksella. Purjehduskaudella 2007 koottiin useita aluksia ja reittejä markkinoitavaksi aiemmin käytössä olleen nimen alle. ==Aiheesta muualla== *Yhtiön kotisivu *M/S Puijo ==Lähteet== Luokka:Entiset suomalaiset laivayhtiöt
Heavy Metal Thunder

__NOTOC__ Heavy Metal Thunder on Saxonin kokoelma-albumi, joka julkaistiin vuonna 2002. Se sisältää Killing Ground -albumin bonusjulkaisun kahdeksan uudelleennauhoitettua kappaletta sekä viisi muuta kappaletta. Kokoelma- albumista on myös julkaistu rajoitettu erä bonuslevyllä varustettua versiota, jossa on viisi live-kappaletta vuoden 2002 San Antonion konsertista ja ”Killing Ground” -kappaleen musiikkivideo. == Kappaleet == === CD 1 === # # # # # # # # # # # # # === CD 2 === # # # # # # Killing Ground (Musiikkivideo) == Kokoonpano == === Yhtye === * Biff Byford – laulu * Paul Quinn – kitara * Doug Scarrat – kitara * Nibbs Carter – basso * Fritz Randow – rummut === Tuotanto === * Rainer Hansel – vastaava tuottaja, miksaaja * Nikolo Kotzev – äänittäjä * Charlie Bauerfeind – äänittäjä * Herman Frank – miksaaja * Rainer Holst – masteroija (Staccato Studio, Hannover) * Paul R. Gregory – kansikuva == Arvostelut == * AllMusic: AllMusic review == Lähteet == == Aiheesta muualla == * Heavy Metal Thunder discogs.com -sivustolla * Luokka:Vuoden 2002 kokoelma-albumit Luokka:Saxonin albumit
Erkka Lehtola

Erkka Lehtola (20. helmikuuta 1937 Helsinki – 16. maaliskuuta 1995 Pelkosenniemi) oli Aamulehden kulttuuritoimittaja. Hän julkaisi useita kulttuurikritiikkiä ja journalismianalyysiä sisältäviä kirjoja. Monet niistä ovat journalistiikan käytäntöjä valaisevia pamfletteja.Internetix Äidinkieli. Viitattu 2.9.2014. Lehtola sai Suomen Kuvalehden journalistipalkinnon 1985. Lehtolalla on kaksi poikaa: kolumnisti Jyrki Lehtola ja teatteriohjaaja ja käsikirjoittaja Juha Lehtola. Erkka Lehtola kuoli Lapissa liikenneonnettomuudessa, jossa olivat osallisina henkilöauto ja linja-auto. Onnettomuudessa kuoli myös hänen puolisonsa Annikki Lehtola sekä yksi muu henkilö. Lisäksi yksi loukkaantui vakavasti. == Teokset == * * * * * * * == Lähteet == Luokka:Suomalaiset toimittajat Luokka:Liikenneonnettomuudessa kuolleet Luokka:Vuonna 1937 syntyneet Luokka:Vuonna 1995 kuolleet
Bomi

Bomi on yksi Liberian viidestätoista piirikunnasta. Piirikunta sijaitsee maan länsiosassa, Atlantin rannikolla, ja sen pinta-ala on 1 955 km². Sen pääkaupunki on Tubmanburg. Bomin rajanaapureita ovat Gbarpolun piirikunta pohjoisessa, Grand Cape Mountin piirikunta lännessä, Montserradon piirikunta idässä ja se rajoittuu Atlantin valtamereen etelassä. Piirikunta jakautuu edelleen neljään hallintoalueeseen (piiriin), jotka ovat Klay, Dewien, Suehn Mecca ja Senjeh. Bomin piirikunnan ipussa näkyy violetilla taustalla rengaskuvio, jossa on viisi puuta sinisellä taustalla pienen kukkulan päällä. Lipun vasemmassa yläkulmassa näkyy Liberian lippu, kuten kaikissa Liberian piirikuntien lipuissa.Jon Radel: Bomi county (Liberia) == Väestö == Vuonna 2008 piirikunnassa asui 86 036 asukasta. Väestöstä noin 40% on kristittyjä ja 60% muslimeja. Asukkaiden enemmistö on golankielistä, mutta alueella esiintyy ainakin 15 eri kieltä tai murretta. Väestön enemmistö kuuluu neljään etniseen ryhmään: golat, deit, mandinkat ja kpellet, joskin alueella asuu väestöä kaikista maan 16 heimosta. == Historia == Bomin piirikunta (county) tunnettiin aiemmin Bomin territoriona (territory). Se erotettiin Montserradon piirikunnasta Samuel Doen sotilashallinnon aikana 1983 ja uusi aluehallinnollinen asema vahvistettiin myöhemmin lailla. Nimi bomi merkitsee golankielellä "valoa" ja symboloi piirikunnan erityisluonnetta Liberian ensimmäisenä rautamalmin louhintapaikkana. 1950-luvulta lähtien sisällissotaan saakka rautamalmin louhinta oli kukoistava elinkeino. Myös kumin vienti muodosti tärkeän elinkeinon ja piirikunnan alueella sijaitsee Guthrien plantaasi, joka on maan toiseksi suurin kumintuottaja. Alueen sijainti Montserradon piirikunnan naapurina teki siitä haavoittuvan sisällissodan aikana, koska useat ryhmät toimivat piirikunnasta käsin pääkaupunki Monrovian valtaamiseksi. Sotavuosina eri ryhmät syyllistyivät vakaviin raakuuksiin ja ihmisoikeusrikkomuksiin alueella ja tuhosivat yksityisomaisuutta ja alueen infrastruktuuria. == Ilmasto, pinnanmuodostus ja luonto == Ilma on yleensä lämmintä läpi vuoden. Vuosi jakautuu sadekauteen huhti-lokakuussa ja kuivaan kauteen, joka kestää marraskuusta maaliskuuhun. Vuosittainen sademäärä on keskimäärin 203,2 cm. Bomin piirikunnasta 45 % on ruohikkoa. Maasto on kumpuilevaa, joskin piirikunnassa on muutamia tasankoja ja laaksoja. Alueella on paljon vesistöjä. Po-, Wlein-, Mahei-, Lofa- ja St. Paul-joet kulkevat piirikunnan alueella. ==Elinkeinoelämä == 70 % työvoimasta saa elantonsa maataloudesta. Sisällissota tuhosi piirikunnan infrastuktuuria pahoin: alue on jokien halkomaa, ja monet sillat tuhottiin sotatoimien aikana. Autoliikenne on vähäistä, ja puhelinyhteyksiä saa vain piirikunnan hallintokeskuksesta Tubmanburgista. Piirikunnan luonnonvarat ovat rikkaat ja tarjoavat hyvän lähtökohdan sisällissodasta elpymiseen. Luonnonvaroihin kuuluvat kumi, puu, timantit, rautamalmi, kulta, vesi, kivi ja hiekka. Alue on myös hedelmällistä maatalousmaata. == Lähteet == Luokka:Liberian piirikunnat
Lionheart (Saxonin albumi)

__NOTOC__ Lionheart on Saxon kuudestoista studioalbumi, joka julkaistiin 28. syyskuuta 2004. Albumin teema on inspiroitu Rikhard I Leijonamielestä (Lionheart), Englannin kuninkaasta. "Beyond The Grave" kappale julkaistiin myös singlenä ja videona. Lisäksi aloituskappaleesta, speedmetal -tyylisestä Witchfinder Generalista on musiikkivideo. Lionheart palautti tasollaan uskon yhtyeeseen vuosien jälkeen ja nuorempien fanien keskuudessa albumi on jopa yhtyeen suosituimpia. == Kappaleet == # # # # # # # # # # # == Kokoonpano == === Yhtye === * Biff Byford – laulu * Paul Quinn – kitara * Doug Scarrat – kitara * Nibbs Carter – basso, kosketinsoittimet * Jörg Michael – rummut \+ * Chris Stubley – kosketinsoitin === Tuotanto === * Charlie Bauerfeind – tuottaja * Biff Byford – vastaava tuottaja * Paul R. Gregory – kansikuva * Sandra Hiltmann – kannen suunnittelu (SPV graphics) == Arvostelut == * AllMusic: AllMusic review == Lähteet == == Aiheesta muualla == * * Luokka:Vuoden 2004 albumit Luokka:Saxonin albumit
Euskirchen

Euskirchen on kaupunki Nordrhein-Westfalenin osavaltiossa läntisessä Saksassa. Se sijaitsee Reininmaalla Erft-joen varrella, noin 25 kilometriä länteen Bonnista ja noin 30 kilometriä lounaaseen Kölnistä. Kaupunki on Euskirchenin piirikunnan hallintokaupunki, ja se kuuluu Kölnin hallintopiiriin. Kaupungin asukasluku oli 59 772 vuoden 2022 lopussa. Sen pinta-ala on 139,5 neliökilometriä. Monschau-Falkenbergin Walram VIII (1277–1302) myönsi Euskirchenille kaupunginoikeudet 1. elokuuta 1302. Keskiajalla kaupungin ympärille rakennettiin noin 1,4 kilometrin pituinen kaupunginmuuri, josta on yhä jäljellä osa. Vuonna 1827 kaupungista tuli Euskirchenin piirikunnan hallintokaupunki. Kaupungin elinkeinoelämä on vilkasta, ja se tarjoaa työpaikkoja kymmenille tuhansilla työntekijöille. Sodanjälkeisenä aikana nimekkäimpiä Euskirchenissä toimineita yrityksiä ovat Procter & Gamble, Deutsche Telekom ja Miele. Alueen yrityspuisto PrimeSite Rhine Region on houkutellut alueelle useita suuryrityksiä. Myös maatalous on vahva elinkeino Euskirchenissä. Alueen tekstiiliteollisuuden perinteitä esitellään museossa Tuchfabrik Müller. Se kuuluu Euroopan teollisen perinteen reittiin. ==Lähteet== == Aiheesta muualla == * Kaupungin verkkosivusto Luokka:Nordrhein- Westfalenin kunnat Luokka:Saksan kaupungit Luokka:Euroopan teollisen perinteen reitti
Kruununperillinen

Kruununperillinen on henkilö, jolla on kruununperimysjärjestykseen perustuva virallinen asema tulevana hallitsijana nykyisen hallitsijan kuoltua tai luovuttua vallasta. Kruununperijästä tulee siis uusi monarkian johtaja. Kruununperillinen on yleensä kuninkaallisen perheen vanhin poika, tytär vain jos poikaa ei ole lainkaan, mutta nykyään suuressa osassa Euroopan monarkioista vanhin lapsi sukupuoleen katsomatta. Miespuolisesta kruununperillisestä käytetään nimitystä kruununprinssi ja naispuolisesta nimitystä kruununprinsessa. Kruununprinsessaksi kutsutaan myös kruununprinssin puolisoa, joka ei kuitenkaan ole itse kruununperillinen. Joissakin monarkioissa ei käytetä kruununprinssin tai -prinsessan arvoa, vaan kruununperillisellä on erityinen arvonimi, esimerkiksi Yhdistyneessä kuningaskunnassa Walesin prinssi tai Belgiassa Brabantin herttua. Näissä esimerkeissä arvonimet eivät kuitenkaan ole automaattisia, vaan ne on mahdollista myöntää. * Luokka:Monarkia
Menden

Menden (Sauerland) on kaupunki Nordrhein-Westfalenin osavaltiossa, läntisessä Saksassa. Se kuuluu Arnsbergin hallintopiiriin ja Märkischer Kreisin piirikuntaan. Kaupungin naapureita ovat Fröndenberg pohjoisessa, Wickede koillisessa, Arnsberg idässä, Balve etelässä, Hemer lounaisessa ja Iserlohn lännessä. Kaupungin asukasluku oli 52 485 vuoden 2022 lopussa. Sen pinta-ala on 86,10 neliökilometriä. Kreivi Siegfried von Westerburg myönsi Mendenille kaupunginoikeudet vuonna 1276. Kaupungista tuli 1500-luvulla Hansaliiton jäsen. Vuosina 1613–1632 kaupungissa riehui rutto. 1600-luvulla kaupunki myös paloi pahoin kolmesti, vuosina 1637, 1652 ja 1663. Vuonna 1975 kaupunkiin liitettiin kunnat Bösperde, Halingen, Lendringsen, Oesbern, Schwitten, Asbeck ja pieni osa Sümmernin kunnasta. ==Lähteet== == Aiheesta muualla == * Kaupungin verkkosivusto Luokka:Nordrhein-Westfalenin kunnat Luokka:Saksan kaupungit
Peltiheikit

Peltiheikit on vuonna 1996 MTV3:lla esitetty suomalainen televisiosarja. Sarjan on käsikirjoittanut Kummeli-ryhmässä tutuksi tullut Heikki Vihinen ja Markus Selin, joka myös tuotti sarjan. Finnkino julkaisi sarjan DVD:nä 21. syyskuuta 2007. ==Juoni== Mikki saa perinnöksi autokorjaamon. Jos hän saa korjaamon kolmen kuukauden aikana kannattamaan hän saa lisäperintönä miljoona markkaa. Lakimies Nenonen yrittää kaikin mahdollisin keinoin sabotoida Mikin suunnitelmat. Mikin apuna ovat kaverit Kaapo, Teemu ja ravintolaa pitävä Kaapon veli Kepa sekä heidän tyttöystävänsä. ==Näyttelijät== ==Tekijät== * Heikki Vihinen (käsikirjoittaja) * Markus Selin (käsikirjoittaja, tuottaja) * Kalle Chydenius (musiikki) * Aleksi Mäkelä (ohjaaja) Luokka:Suomalaiset komediasarjat
Jani Niemi

Jani Niemi (myös Jani Petri, s. 8. maaliskuuta 1971 Mänttä) on suomalainen muusikko ja laulaja, jonka musiikkiura alkoi Tampereen kaupunginteatterissa musikaalissa Somarillumarei. Niemi soitti myös kosketinsoittimia Kikan taustayhtyeessä. Niemen levytysura alkoi vuonna 1996, kun hän lauloi singlen taiteilijanimellä Jani Petri. Sen jälkeen hän teki yhden albumin – Onnenonkija. ==Diskografia== * Onnenonkija (1999) == Lähteet == * ==Aiheesta muualla== * Luokka:Suomalaiset laulajat Luokka:Vuonna 1971 syntyneet Luokka:Elävät henkilöt
Montserrado

Montserrado on yksi Liberian viidestätoista piirikunnasta. Montserrado sijaitsee Atlantin rannikolla maan länsiosassa. Sen pinta-ala on 2 740 neliökilometriä. Vuonna 2007 piirikunnassa laskettiin asuvan 982 404 asukasta, joten se on Liberian piirikunnista selvästi tiheimmin asuttu.World gazetteer Väkilukua nostavat sisällissodan takia kodeistaan lähteneet pakolaiset, joita asuu leireissä Monrovian lähistöllä. Läänin pääkaupunki on Bensonville, mutta suurin kaupunki on Liberian pääkaupunki Monrovia. Montserrado oli aluetta, johon ensimmäiset Yhdysvalloista palanneet orjat asettuivat. Siellä on tasaisesti monia eri heimoja. Kristinusko on piirikunnan valtauskonto. Montserradon piirikunnan lipun päävärit ovat sininen ja punainen. Ne symboloivat uusia ja vanhoja kulttuureja, jotka kohtaavat lipun keskellä olevassa rengaskuviossa näkyvällä Providencensaarella.Montserradon county (Liberia), flagspot.net Lipun vasemmassa yläkulmassa näkyy Liberian lippu, kuten muissakin Liberian piirikuntien lipuissa. == Lähteet == Luokka:Liberian piirikunnat
Lofa

Lofa eli Loffa on yksi Liberian viidestätoista piirikunnasta. Se sijaitsee maan vuoristoisessa pohjoisosassa Guinean ja Sierra Leonen rajalla; Liberian korkein vuori Mount Wuteve on Loffan alueella. Lofan pinta-ala on 11 637 neliökilometriä. Ennen vuotta 2001, kun Gbarpolu erotettiin omaksi piirikunnakseen, Lofan pinta-ala oli 19 360 neliökilometriä. Vuonna 2007 piirikunnassa laskettiin asuvan 347 039 asukasta.World gazetteer Väkiluku romahti vuosituhannen alussa sisällissodan takia, mutta monet pakolaiset ovat palaamassa takaisin.Refugees International 2005 Piirikunnan hallintokeskus on Voinjaman kaupunki. Lofa on tunnettu Liberian vilja-aittana. Se tuottaa ison osan maan maataloustuotteista, myös tärkeitä vientikasveja kahvia ja kaakaota. Suurin etninen ryhmä on lormat. Lofan piirikunnan lipussa näkyy vihreää maata halkova Lofan joki sekä risukimppua pitelevä käsi, joka kuvaa metsien ja joen yhtenäisyyttä.Lofa county (Liberia), flagspot.net Lipun vasemmassa yläkulmassa näkyy Liberian lippu, kuten kaikissa Liberian piirikuntien lipuissa. == Lähteet == Luokka:Liberian piirikunnat
Layer Cake – diilerin käsikirja

Layer Cake – diilerin käsikirja (joskus kirjoitettu myös L4YER CAKE) on vuonna 2004 ensi-iltansa saanut Matthew Vaughnin ohjaama brittiläinen gangsterijännityselokuva. Elokuva perustuu J. J. Connollyn samannimiseen romaaniin. Elokuvassa näyttelee pääosassa Daniel Craig. ==Näyttelijät== == Arvostelut == Layer Cake on saanut metacritic.com-sivustolla pisteet 73 ja käyttäjien keskimääräisen arvosanan 8.4.https://www.metacritic.com/movie/layer-cake Layer Cake on saanut Rotten Tomatoes -sivustolla tomatometer-arvosanan 80% ja käyttäjien keskimääräisen arvosanan 84%.https://www.rottentomatoes.com/m/layer_cake == Lähteet == == Aiheesta muualla == * Luokka:Vuoden 2004 brittiläiset elokuvat Luokka:Brittiläiset rikosdraamaelokuvat Luokka:Brittiläiset jännityselokuvat Luokka:Matthew Vaughnin ohjaamat elokuvat Luokka:Brittiläiset romaaneihin perustuvat elokuvat
Jaska Mäkynen

Jaska Mäkynen (oik. Jaakko Kaarlo Mäkynen, s. 7. kesäkuuta 1952 Alavus) on suomalainen laulaja, joka voitti Tangokuninkuuden vuonna 1991 ja The Voice of Finland: Senior -kilpailun vuonna 2022. Hänet valitiin Tangoprinssiksi vuosina 1985 ja 1987. Mäkysen tytär Hanna-Kaisa Mäkynen on harmonikansoittaja ja Kultainen Harmonikka -kilpailun voittaja vuodelta 1996. ==Ura== Pienituloisen perheen poikana Mäkysen opinnot jäivät kansakoulun suorittamiseen ja sitten oli lähdettävä hankkimaan rahaa työnteosta. Hän työskenteli puunjalostustehtaassa ja levyseppähitsaajana, mutta oli kiinnostunut myös musiikista ja laulamisesta. Kuortanelaisen tanssiyhtyeen solistina Mäkynen aloitti keikkailun 21-vuotiaana. Lopulta Mäkysen oli valittava musiikin ja hitsaamisen välillä. Tangokuninkaaksi hänet valittiin 1991 nelikymppisenä lähes 20 vuoden keikkailun jälkeen. Voiton jälkeen Mäkynen lauloi 30 keikkaa kuukaudessa, mutta 1994 terveys petti ja hänen oli jätettävä esiintyminen puoleksitoista vuodeksi. Äänen lepuuttamisen jälkeen hän piti keikkailumääränsä maltillisempana, jolloin laulaminen sujui hyvin ja ura eteni tasaisesti. Mäkysen mielestä hänelle sopi parhaiten kymmenen esiintymistä kuukaudessa. Kun esiintyjän ääni on kunnossa ja mieli tyytyväinen, niin yleisöllekin tulee hyvä olo. Vuonna 2021 Mäkynen osallistui The Voice of Finland: Senior -laulukilpailuun ja voitti sen. ==Yksityiselämä== Mäkynen oli kihloissa laulaja Heli Pakarisen kanssa vuosina 2014–2017. Aikaisemmin hän oli naimisissa Marja-Liisa-nimisen vaimonsa kanssa vuodesta 1978 alkaen.http://www.netikka.net/mediaroom/jm/historia.htm ==Diskografia== * Kuortanelaisia sanoituksia ja sävellyksiä 1980 * Ensimmäiset tangokuninkaalliset 1985 * Tangokuningas 1991 * Tangokuningas ja kuningatar 1991 * Rakkauden sade 1991 * Alla etelän taivaan 1991 * Sadun tango 1992 * Samettisilmä 1993 * Onnen aamu 1995 * Minä tuun nelostietä 1996 * Miehen mittainen tie 1996 * Parhaat 40 2001 * Espanjan yöt 2004 * Pohjalainen uskontunnustus 2005 == Lähteet == * * http://www.netikka.net/mediaroom/jm/historia.htm === Viitteet === ==Kirjallisuutta== * ==Aiheesta muualla== * Luokka:Suomalaiset laulajat Luokka:Tangokuninkaat Luokka:Vuonna 1952 syntyneet Luokka:Elävät henkilöt
Manuel da Costa

Manuel Marouan da Costa Trindade (s. 6. toukokuuta 1986 Saint-Max, Ranska) on portugalilais-marokkolainen jalkapalloilija, pelipaikaltaan puolustaja. Da Costa on edustanut mm. Ranskassa Nancya ja Alankomaissa PSV:tä. Luokka:Portugalilaiset jalkapalloilijat Luokka:Marokkolaiset jalkapalloilijat Luokka:Vuonna 1986 syntyneet Luokka:Elävät henkilöt
Saimaa-ilmiö

Saimaa-ilmiö on Kaurismäen veljesten Akin ja Mikan ensimmäinen pitkä elokuva. Elokuva on musiikkidokumentti Eppu Normaalin, Hassisen Koneen ja Juice Leskinen Slamin kesäisestä Saimaan rantakaupungeissa vierailevasta Tuuliajolla-kiertueesta kesällä 1981. Elokuvassa näytetään monia keikkoja, kesäisiä Saimaan maisemia sekä haastatteluja, joissa Aki Kaurismäki haastattelee Ismo Alankoa, Juice Leskistä ja Martti Syrjää. Muusikot myös vitsailevat paljon keskenään. Yhtyeet matkustavat Saimaan ympäri SS Heinävesi -höyrylaivalla. Elokuvahanke lähti liikkeelle Leskisen aloitteesta hänen tavattuaan Kaurismäen veljekset kiertueelle lähtöä edeltävällä viikolla hotelli Inter Continentalin saunassa Helsingissä. Rahoitusta kiireiset tekijät ehtivät kysyä vain Jörn Donnerilta ja häneltäkin vain kaksi päivää ennen matkaan lähtöä. Elokuvaa käsikirjoitettiin kuvausten jo ollessa käynnissä. Kaurismäet päättivät luottaa musiikkiin, joten yleisöä ei kuvattu, jotta elokuvasta tulisi ajattomampi. Samalta kiertueelta äänitettyä musiikkia julkaistiin samana vuonna albumilla Tuuliajolla (eli ballaadeja Saimaalta). DVD-muodossa elokuva ilmestyi 2007. Sivuosissa ovat Eero Pekkonen, Vesa Sytelä, Jari Yliaho, Ila Loueranta, Petteri Salminen, Pantse Syrjä, Mikko Nevalainen, Aku Syrjä, Juha Torvinen, Jussi Kinnunen, Harri Kinnunen, Reijo Heiskanen, Juho Juntunen ja Appo Hurula. == Elokuvan kappaleet == * Rock'n'roll'n'blues'n'jazz [Juice Leskinen Slam] * Oikeus on voittanut taas [Hassisen kone] * Myrkkyä [Eppu Normaali] * Rajat [Hassisen kone] * Delirium Tremens [Eppu Normaali] * Kuopio tanssii ja soi [Juice Leskinen Slam] * Herran tähde [Eppu Normaali] * Jäähyväiset rock'n'rollille [Eppu Normaali] * Outoon valoon [Juice Leskinen Slam] * Pilvee pilvee [Juice Leskinen Slam] * Ringo ja Aku [Eppu Normaali] * Lainelautaileva lehmänmaha rock'n'roll [Eppu Normaali] * Ripa rapa [Eppu Normaali] * Rappiolla-medley [Hassisen kone] * Muoviruusuja omenapuissa [Hassisen kone] * Pelkurit [Hassisen kone] * Syksyn sävel [Juice Leskinen Slam] * Myrkytyksen oireet [Juice Leskinen Slam] * Skitsofrenia [Juice Leskinen Slam] * Odotat?! [Hassisen kone] * Tanssin hurmaa [Hassisen kone] * Puhtoinen lähiöni [Eppu Normaali] * Let's See Action [Eppu Normaali] (alkup. The Who) * Maamme [Tuuliajolla AllStars] \+ akustisia versioita kappaleista 'Viimeinen funk' [Lukuisat muusikot], 'Luonas kai olla saan' [Juice Leskinen, ja Eero Pekkonen] ja 'Syöksylaskijoita kaikki tyynni' [Lukuisat muusikot] ==Lähteet== == Aiheesta muualla == * Laura Airola: Viina ja miehet yhdistävät Suomen ja rockin. Ylen uutiset 10.5.2010. * Saimaa ilmiö Aki Kaurismäki Orimattilan Kirjaston Esittelyssä -sivustolla Luokka:Aki Kaurismäen ohjaamat elokuvat Luokka:Mika Kaurismäen ohjaamat elokuvat Luokka:Suomalaiset dokumenttielokuvat Luokka:Suomalaiset musiikkielokuvat Luokka:Musiikkidokumenttielokuvat Luokka:Vuoden 1981 dokumenttielokuvat Luokka:Eppu Normaali Luokka:Hassisen Kone Luokka:Juice Leskinen
Faye White

Faye White (s. 2. helmikuuta 1978) on englantilainen jalkapalloilija. White on pelannut vuodesta 1998 alkaen Englannin maajoukkueessa 90 maaottelua, joissa hän on tehnyt 13 maalia. EM-kilpailuissa 2005 ja 2009 sekä MM-kilpailuissa 2007 hän toimi maajoukkueen kapteenina. Hän saavutti EM-hopeaa vuonna 2009. Seurajoukkueensa Arsenalin kapteenina Faye White voitti naisten UEFA Cupin kaudella 2006–2007. == Lähteet == Luokka:Englantilaiset jalkapalloilijat Luokka:Vuonna 1978 syntyneet Luokka:Elävät henkilöt
Kultakurppo

Kultakurppo (Rostratula benghalensis) on rantakanaa muistuttava kahlaaja. Lajin nimesi ja kuvaili Carl von Linné vuonna 1758. == Koko ja ulkonäkö == Linnun pituus on 23–26 cm, siipien kärkiväli 50–55 cm ja paino 110–200 g. Muistuttaa kurppaa, lennossa myös rantakanaa. Naaras on selvästi koirasta suurempi ja kirkkaamman värinen. Yläpuoli on ruskea, alapuoli valkoinen. Rinnassa on musta poikkivyö, ja vanhan naaraan rinta, kaula ja posket ovat punaruskeat. Kaikissa puvuissa on silmän ympärillä selvä vaalea rengas, joka ulottuu kapenevana lähelle niskaa. Koivet ovat keskipituiset, vihertävät, ja nokka on pitkä, kärkiosastaan lievästi alaspäin taipunut. Lennossa näkyy siivillä ja pyrstössä vaaleaa pilkkumaista kirjailua ja selässä 2 vaaleaa pitkittäisraitaa. Etenkin hämärissä sen lentäessä voi kuulla ”khot khot khot” ääntä. Maasta yllätettäessä se lentää vain lyhyen matkan pudottautuen kasvillisuuden suojiin. Ui hyvin allikoiden ja lampareiden yli. Soidinmenoissa naaras ja koiras seisovat vastakkain ja taivuttavat siipiään eteenpäin niin että siivenkärjet ulottuvat kaarena pään etupuolelle. Samalla ne levittävät pyrstönsä. Australiankurppoa pidettiin pitkään kultakurpon alalajina, mutta se on erotettu omaksi lajikseen 2000-luvulla tehtyjen tutkimusten perusteella.del Hoyo, J., Collar, N. & Kirwan, G.M: Australian Painted-snipe (Rostratula australis). Teoksessa == Esiintyminen == Laaja esiintymisalue ulottuu Länsi- Afrikasta Indonesiaan ja Japaniin. Afrikassa laji esiintyy useina erillispopulaatioina, Saharan pohjoispuolella ainoastaan Egyptissä Niilin suiston tuntumassa. Aasiassa esiintyminen kattaa Himalajan eteläpuolisen alueen Pakistanista Kiinan itäosiin ja Japanin eteläosiin, Filippiinit ja osan Indonesiaa. Lajia ei ole tavattu Suomessa. Lajin kanta on elinvoimainen. Laji on pääasiassa paikkalintu, mutta pohjoisimmat populaatiot Kiinassa, Japanissa ja Intiassa voivat muuttaa joitakin satoja kilometrejä etelämmäksi. Sahelin alueella esiintyy sadekausien aikaista muuttoa. == Elinympäristö == Runsaskasvustoiset suot, lampareet, allikot, tulvaniityt, riisipellot ja ruokokasvustot. == Lisääntyminen == Pesä on maassa korkean kasvillisuuden suojassa. Munia on 4, joskus 3. Naaraalla voi olla useita koiraita, joiden kanssa se parittelee ja munii jokaiselle oman pesueen. Koiraat huolehtivat hautomisesta ja poikasten hoidosta. Haudonta-aika on 16–20 päivää. == Ravinto == Kaikkiruokainen. Syö etupäässä hyönteisiä, kuten heinäsirkkoja ja muita sirkkoja, etanoita, matoja, äyriäisiä, sekä riisin ja muidenkin kasvien siemeniä. == Lähteet == * Perrins, Christopher M. (päätoim.) 1992: Otavan lintutieto - Maailman linnut. Otava. Italia. ISBN 951-1-12001-8 * Cramp, Stanley (päätoim.) 1985: Handbook of the Birds of Europe, the Middle East and North Africa. Vol. III. – Oxford University Press. Hong Kong. ISBN 0-19-857506-8 === Viitteet === Luokka:Limicoli
Leiji Matsumoto

Leiji Matsumoto (, 25. tammikuuta 1938 Kurume, Fukuokahttps://myanimelist.net/people/2597/Leiji_Matsumoto – 13. helmikuuta 2023 Tokio) oli japanilainen mangaka ja animaattori, joka tunnetaan parhaiten romanttisista avaruussarjoistaan. Hänen sarjakuvillaan on ollut lähtemätön vaikutus scifi- ja fantasiamangaan. Matsumoto aloitti uransa 16-vuotiaana vuonna 1953 oikealla nimellään Akira Matsumoto. Ensimmäinen menestyssarja Otoko oidon (1971–1973) kertoi köyhän opiskelijapojan elämästä. Huumorimangaansa Matsumoto sijoitti runsaasti omakohtaisia kokemuksia ajanjaksosta, jolloin hän piirsi henkensä pitimiksi shōjomangaa. Uran käännekohta oli vuonna 1974 televisiossa alkanut scifi- ja avaruusanime Uchū Senkan Yamato, johon Matsumoto osallistui käsikirjoittajana ja animaattorina. Ennen Yamatoa animea oli pidetty lasten ohjelmistona. Yamaton jälkeen animea alettiin sijoittaa illan parhaaseen esitysaikaan. Matsumoton elämänsä aikana luomaa fantasiauniversumia kutsutaan "Leijiversumiksi". Pysyvää suunnitelmallisuutta eri sarjojen ja niissä esiintyvien hahmojen kesken on kuitenkin turha hakea. Samat henkilöt seikkailevat ristiin rastiin eri sarjoissa ja voivat toimia täysin ristiriitaisestikin vanhojen taustatarinoiden kanssa. Vakiohahmoja ovat muun muassa häpeämättömän sentimentaalisesti kuvattu avaruusmerirosvo kapteeni Harlock, eteerinen ja mystinen ajan ja avaruuden ääret nähnyt Maetel, ja nuorimies Tetsuro Hoshino, jonka matkat avaruuspikajuna Galaxy Express 999:n kyydissä ovat vertauskuvallisia retkiä ihmisen sielun syvyyksiin. Vuonna 2003 Matsumoto teki yhteistyössä ranskalaisen elektromusiikkiryhmän Daft Punkin kanssa pitkän musikaalipiirretyn Interstella 5555. Tässä elokuvassa yhdistyvät Matsumoton klassiset puolet: perinteiset hahmot, nyt jo trendikäs mutta samalla niin liikuttavan vanhanaikainen scifi-design, sekä koskettavan naiivi tarina, joka käy suoraan katsojan sydämeen. Matsumoton vaikutus scifikirjallisuuteen on ollut huomattava. Hän on toiminut myös Japanin avaruusjärjestö NASDA:n konsulttina ja sen nuorisojärjestön puheenjohtajana. == Mangateoksia == * Otoko Oidon, 1971-73 * Senjo/The Cockpit, 1974 (Kokooma 1990) * Sexaroid, 1974 * Uchū Senkan Yamato, 1975 * Ginga Tetsudo 999 (engl. Galaxy Express 999), 1977-1981 * Uchuu Kaizoku Captain Harlock (engl. Captain Herlock), 1977-1979 * Queen Emeraldas, 1978 * Niebelungen no Yubiwa 1: Rhine no Ogon 1989 * Kasei Ryodan Danasaighto 999.9, (engl. Fire Force DNAsights 999.9, DNA Sights 999.9) 1996- == Lähteet == == Aiheesta muualla == * Leiji Matsumoto Official Home Page (en) * The World of Leiji Matsumoto (unofficial site) (en) * Albator SSX - French website on Leiji Matsumoto (unofficial site) (en) * Leiji Matsumoto Encyclopedia (unofficial site) (ja) Luokka:Vuonna 1938 syntyneet Luokka:Vuonna 2023 kuolleet
Kristiina Mäki (laulaja)

Kristiina Mäki (oik. Kristiina Rantanen, s. 13. maaliskuuta 1957 Turku) on suomalainen laulaja, joka voitti iskelmälaulukilpailut Turussa vuonna 1976. Vuonna 1984 alkoi levytysura singlellä "Mää kottiis ny". Vuonna 1993 Mäki levytti kappaleen "Oo la laa", joka pysyi Tätä Suomi tanssii -listalla yli kymmenen kuukautta. Eräs Mäen tunnetuimmista levytyksistä lienee kirjailija Kalle Päätalon kotiseudusta kertova "Jokijärven valssi". ==Diskografia== * Mää kottiis ny 1984 * Kristiina Mäki 1992 * Villityttö 1995 * Pikkujutut 1996 * Kyynel 1998 * Oo La Laa 2003 == Lähteet == * == Aiheesta muualla == * Luokka:Suomalaiset laulajat Luokka:Vuonna 1957 syntyneet Luokka:Elävät henkilöt